ការសំភាសន៍របស់បងប្រុស ជឿន ធី

ក៖ អ្នកដែរសំភាសន៍គេមានឈ្មោះថា ជាង ស៊ីអ៊ាវ

ខ៖ អ្នកដែរអោយគេសំភាសន៍មានឈ្មោះថា ជឿន ធី៕

 ការសង្ខេបប្រវត្តិរបស់បងប្រុស ជឿន ធី

 បងប្រុស ជឿន ធី មានអាយុ35 ឆ្នាំនៅក្នុងឆ្នាំ2018

 បងប្រុស ជឿន ធី មានភេទប្រុស

 បងប្រុស ជឿន ធី មានទីលំនៅបច្ចុប្បន្ននៅភូមិស្ទឹងជ្រៅ ឃុំដើមមាន ក្រុងតាខ្មៅ នឹងនៅខេត្តកណ្ដាល

ក៖ ចឹងជាដំបូងខ្ញុំអរគុណបងដែរបានអោយខ្ញុំសំភាសន៍ពីប្រវត្តិរបស់បង ហើយការសំភាសន៍មួយនេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិរបស់ប្រជាជនខ្មែរ ដើម្បីទុកអោយកូនចៅជំនាន់ក្រោយៗៗអោយពួកគាត់ បានស្គាល់ពីប្រវត្តិរបស់ឪពុកម្ដាយនឹង ប្រវត្តិរបស់ដូនតាចឹងនៅពេលដែរខ្ញុំបានសំភាសន៍បង ហើយនឹងខ្ញុំនឹងដាក់ការសំភាសន៍ទាំងអស់នឹងទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងសំរាប់បងយល់ព្រមដើម្បីអោយខ្ញុំដាក់ការសំភាសន៍ មួយនឹងទៅក្នុងវេបសាយរបស់សាលាដែរទេបង ដូចការសំភាសន៍ដែរខ្ញុំបានចង់ពិភាក្សាជាមួយបងចឹងហាស?

ខ៖ ប្រាប់គាត់ទៅគាត់សួរយើងឆ្លើយតាមនឹងចឹងទៅ គាត់សួរពីនេះពីនោះចឹងទៅ ឆ្លើយយ៉ាងម៉េចដែរទៅបង?

ក៖ ចង់និយាយថាខ្ញុំអាចដាក់ការសំភាសន៍មួយនឹងទៅក្នុងវេបសាយរបស់សាលាអោយបងបានទេ?

ខ៖ បងឯងចង់ដាក់យ៉ាងម៉េចដាក់ទៅនឹង

ក៖ បាទបងបាទចឹងសំរាប់ខ្ញុំជាអ្នកសំភាសន៍បងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសំភាសន៍បងគឺនៅថ្ងៃទី6ខែ4 ឆ្នាំ2018 ហើយធ្វើនៅភូមិ នឹងភូមិអូរជ្រៅហីបង?

ខ៖ ​ នៅភូមិស្ទឹងជ្រៅ

ក៖ នៅភូមិស្ទឹងជ្រៅ ចុះឃុំវិញបង?

ខ៖ ឃុំដើមមាននឹង

ក៖ ឃុំដើមមាន ចុះស្រុកអីគេដែរទៅបង?

ខ៖ នេះនៅក្នុងក្រុង

ក៖ នៅក្រុងតាខ្មៅ នឹងនៅខេត្តកណ្ដាលណបង?

ខ៖ នេះមិនដឹងថាខេត្តកណ្ដាលរឺមួយក៏អីទេនេះ

ក៖ នៅខេត្តកណ្ដាល ប៉ុន្តែនៅក្រុងតាខ្មៅមែនទេបង?

ខ៖ បាទនឹងហើយនៅក្រុងតាខ្មៅ

ក៖ អូ៎!!បាទបង ចុះសំរាប់បងមានឈ្មោះពេញរបស់បងនឹងមានឈ្មោះអីគេដែរទៅបង?

ខ៖ មានឈ្មោះជឿន ធី

ក៖ អូ៎!!មានឈ្មោះជឿន ធីណបង ចុះដូចជាមានឈ្មោះហៅក្រៅអត់បង ?

ខ៖ អត់អត់មានទេអត់មានក្រៅអីទេមានឈ្មោះតែមួយនឹង

ក៖ បងអាចចូលរួមពិភាក្សាជាមួយគាត់ក៏បានដែរបង អាចពិភាក្សាជាមួយគាត់នឹងអាចជួយប្រាប់គាត់ ក៏បានដែរចឹងហាសបង?

ខ៖ អត់មានឈ្មោះក្រៅទេមានឈ្មោះតែមួយនឹងចឹង

ក៖ ចឹងមានឈ្មោះតែមួយនឹងទេហោសបង?

ខ៖ នឹងហើយមានឈ្មោះធីចឹងតែម្ដងនឹងហាស

ក៖ បាទបងអាចអង្គុយលើកៅអីទៅហើយពិភាក្សាជាមួយគាត់ក៏បានដែរបង អាចជួយប្រាប់គាត់ដែរចឹងហាសបង?

ខ៖ នឹងហើយចឹង

ក៖ ចឹងមានឈ្មោះហៅក្រៅដែរតើហីបងកាលពីក្មេងនឹង?

ខ៖ អត់មានទេ

ក៖ ចឹងមានឈ្មោះតែមួយនឹងទេហោសបង?

ខ៖ នឹងហើយ

ក៖ ចុះសព្វថ្ងៃនឹងបងអាយុប៉ុន្មានដែរទៅបង?

ខ៖ ខ្ញុំអាយុ35ឆ្នាំហើយនឹង

ក៖ អាយុ35ឆ្នាំ ចុះបងកើតនៅថ្ងៃខែឆ្នាំណាដែរបងមានចងចាំទេ?

ខ៖ អត់មានចងចាំទេទាល់តែមើលអត្តសញ្ញាប័នហោស ប៉ុន្តែឆ្នាំកុល

ក៖ ប៉ុន្តែថ្ងៃខែឆ្នាំហាសបង?

ខ៖ អត់ដឹងថ្ងៃខែទេនឹង

ក៖ ប៉ុន្តែឆ្នាំបារាំងអីចឹងហាសបង?

ខ៖ ចុះហែងមានអត្តសញ្ញាណប័នមិនយកអោយគាត់មើល

ក៖ អត់អីទេគ្រាន់តែដឹងថាឆ្នាំ1983នឹងហាស?

ខ៖ ចា៎!!នឹងហើយ

ក៖ ចុះថ្ងៃខែបងអត់មានចងចាំទេហោសបង?

ខ៖ អត់មានចងចាំទេនឹង

ក៖ ចុះបងកើតនៅណាដែរទៅបង?

ខ៖ ខ្ញុំកើតនៅត្នោតញីហោសនឹងហាស

ក៖ នៅត្នោតញី ចុះឃុំអីគេដែរទៅបង?

ខ៖ ឃុំខ្ពកនឹង

ក៖ ឃុំខ្ពកហោសបង?

ខ៖ ឃុំខ្ពក ស្រុកស្អាង ខេត្តកណ្ដាលនឹងហាស

ក៖ អូ៎!!នៅខេត្តកណ្ដាលហោសបង?

ខ៖ ចា៎!!នឹងហើយចឹង

ក៖ អូ៎!!បាទចុះបងមានបងប្អូនចំនួនប៉ុន្មាននាក់ដែរទៅបង?

ខ៖ ខ្ញុំមានបងប្អូនចំនួន8នាក់នឹង

ក៖ មានបងប្អូនចំនួន8នាក់ ចុះបងជាកូនពៅគេ?

ខ៖ នឹងហើយខ្ញុំជាកូនពៅគេនឹងហាស

ក៖ ចុះមានប្រុសប៉ុន្មាននាក់ ហើយនឹងស្រីប៉ុន្មាននាក់ដែរបង?

ខ៖ ប្រុសនឹងនៅសល់3នាក់ ហើយនឹងស្រីនឹងនៅសល់5នាក់នឹងហាស

ក៖ អូ៎!!ចឹងហោស ចុះដូចជាបងអាចប្រាប់ឈ្មោះបងប្អូនរបស់បងបានដែរទេបង ថាពួកគាត់មានឈ្មោះអីគេខ្លះដែរចឹងហាស?

ខ៖ មានឈ្មោះអើរបងខ្ញុំបង្អស់នឹងមានឈ្មោះបងចាម

ក៖ មានឈ្មោះបងចាម?

ខ៖ បងចាមនឹងងារទេគាត់មានឈ្មោះខន ឈ្មោះចាមនឹងឈ្មោះងារទេគេចេះតែហៅចាមៗៗនឹងហាស

ក៖ អូ៎!!បាទចុះបងទី2វិញបង?

ខ៖ បងទី2នឹងគាត់ស្លាប់នៅទល់ដែនថៃហោសនឹងកាលពីជំនាន់ពលពតនឹងហាស

ក៖ បាទបងបាទ?

ខ៖ គេបានកៀរគាត់ទៅនឹងហាស

ក៖ ចុះបងអាចអង្គុយនៅនេះបានទេដើម្បីអាចអោយបានលឺសំលេងទាំងអស់គ្នាដែរចឹងហាសបង នឹងអាចដឹងចឹងហាសបង នេះអង្គុយលើកៅអីទៅបងអត់អីទេ ដោយសារតែបងចាស់ជាងគេចឹងហាសបង?

ខ៖ ចា៎!!នឹងហើយចឹង

ក៖ ចុះបងទី3នឹងមានឈ្មោះអីគេដែរទៅបង?

ខ៖ បងទី3នឹងមានឈ្មោះបងង៉ែត

ក៖ ចុះបងទី4ហោសបងមានឈ្មោះអីគេ?

ខ៖ ទី4នឹងបងរបស់ខ្ញុំនឹងមានឈ្មោះបងស្រី

ក៖ បងអាចអង្គុយលើកៅអីទៅបង?

ខ៖ បាទមិនអីទេនឹង

ក៖ ចុះបងទី5វិញហោសបង?

ខ៖ មើលឥឡូវនឹងនឹងខ្ញុំរាប់តែអ្នកនៅរស់ទេណាស់ 8នាក់នៅតែ5នាក់ទេដែររស់នឹងហាស យើងអ្នកស្លាប់នឹងមិនបាច់រាប់ទេនឹង

ក៖ បាទបងបាទនឹង?

ខ៖ ​ មានឈ្មោះបងចាម ឈ្មោះបងង៉ែត បងណេងទី3 នឹងខ្ញុំទី4នឹង ប្អូនរបស់ខ្ញុំមួយមិញនឹងទី5នឹង

ក៖ អូ៎!!ចឹងហោសបង?

ខ៖ ​ មួយមិញថាបានសំភាសន៍ចុងក្រោយគេមិញនឹងហាស

ក៖ បាទបងបាទនឹងហើយចុះទី6វិញបង?

ខ៖ ទី6នឹងនៅត្នោតញីឈ្មោះម៉ុក

ក៖ ​ ចុះទី7វិញបង?

ខ៖ ទី7នឹងផ្ទះនៅជិតៗៗគា្ននឹងហាស

ក៖ ដល់ពេលដែរទី8នឹងបងប្រុស?

ខ៖ បាទនឹងហើយខ្ញុំនឹងហាស

ក៖ អូ៎!!បាទបង ចុះបងមានចងចាំអនុស្សាវរីយ៍អីទេធ្លាប់បានលេងអីជាមួយគ្នាដែរទេ ធ្លាប់បានលេងអីជាមួយគា្នដែរចឹងហាសបង?

ខ៖ ធ្លាប់លេងជាមួយបងប្អូនយើងនឹងនៅតាមស្រុកនឹងគ្មានដែរបានដើរទៅណាទេលោកគ្រូ

ក៖ អូ៎!!ចឹងហោសបង ប៉ុន្តែលេងនឹងលក្ខណះលេងអីគេខ្លះដែរទៅបងនៅស្រុកនឹងហាស?

ខ៖ នៅលេងចូលឆ្នាំអីនឹងលេងបោះឈូង បោះអង្គុញបោះអីចឹងទៅណាស់

ក៖ ប៉ុន្តែកាលនៅក្មេងប៉ុនៗៗនេះនឹងបងធ្លាប់លេងបិទពួនអីដែរតើហីបង?

ខ៖ ចា៎!!លេងបិទពួនបិទអីលេងអីចឹងទៅ

ក៖ អូ៎!!ចឹងហោសបង?

ខ៖ នឹងហើយនាំគ្នាងូតទឹកអីចឹង ប្រលូកទឹកសប្បាយជាមួយគា្នចឹងទៅណាស់

ក៖ ចុះធ្លាប់ទៅស្រែអីជាមួយគ្នាដែរតើហីបង?

ខ៖ ចា៎!!ធ្លាប់ដែរនឹង
ក៖ ចុះទៅស្រែនឹងគេទៅធ្វើអីគេខ្លះដែរទៅនៅស្រែនឹងហាសបង?

ខ៖ ទៅស្ទូង ដកធ្វើស្រូវ

ក៖ អូ៎!!បាទបងបាទ ចុះដូចជាបងគិតថាបងប្អូនរបស់បងសព្វថ្ងៃនឹងគាត់នៅណាខ្លះដែរទៅបង?

ខ៖ គាត់នៅស្រុកនោះបីនាក់នឹងនៅស្រុកនោះហាស

ក៖ បាទបងបាទចឹងហោស?

ខ៖ ចា៎!!ហើយនៅខាងព្រែកអំបិលមួយ ហើយនឹងនៅនេះបូន ប្រាំនាក់នឹងហាស នៅនេះមានបួននាក់

ក៖ ចឹងនៅនឹងមានបួននាក់ណបង?

ខ៖ ចា៎!!នឹងហើយមានបួននាក់ ហើយបងរបស់ខ្ញុំបង្អស់នឹងនៅគៀនស្វាយ

ក៖ ចុះបងនៅនឹងនៅជាមួយក្រុមគ្រួសារណបង?

ខ៖ នៅនឹងនៅជាមួយប្រពន្ធគេនឹងហាស

ក៖ អូ៎!!ប៉ុន្តែបងមានកូនប៉ុន្មាននាក់ដែរឥឡូវនឹងបង?

ខ៖ ខ្ញុំមានកូនបួននាក់នឹង

ក៖ ចឹងមានកូនបួននាក់ណបង ចុះឪពុករបស់បងនឹងមានឈ្មោះអីគេដែរបង?

ខ៖ ឪពុករបស់ខ្ញុំនឹងមានឈ្មោះជឿន

ក៖ ​មានឈ្មោះជឿនហោសបង?

ខ៖ គាត់មានឈ្មោះចឹម ជឿន

ក៖ អូ៎!!ចឹងគាត់មានឈ្មោះចឹម ជឿន ចុះដល់ឥឡូវនឹងគាត់ប្រហែលជាអាយុប៉ុន្មានដែរបង?

ខ៖ អូ៎!!បើដល់ឥឡូវនឹងគាត់ប្រហែលជាអាយុចិតប៉ែតហើយនឹង ចុះបើគាត់ស្លាប់បាត់យូរហើយនឹង

ក៖ អូ៎!!ចឹងហោសបង?

ខ៖ គាត់ស្លាប់តាំងពីខ្ញុំនៅតូចម៉េសហើយនឹង គាត់ស្លាប់នឹងតាំងពីអាពៅរបស់ខ្ញុំនឹងចេះរត់ម៉េសនឹងហាស វាគ្មានដឹងអីទេ

ក៖ ចុះសំរាប់គាត់កើតនៅណាដែរបង?

ខ៖ គាត់នៅភូមិនឹងដែរនឹងគាត់នៅភូមិត្នោតញីនឹងដែរនឹងហាស

ក៖ អូ៎!!ចឹងហោសបង?

ខ៖ ចា៎!!គាត់នៅនឹងតែមួយគ្នានឹងហាស

ក៖ ចុះម្ដាយរបស់បងគាត់មានឈ្មោះអីគេដែរបង?

ខ៖ ម្ដាយរបស់ខ្ញុំនឹងគាត់មានឈ្មោះ ជេ ចរ

ក៖ គាត់មានឈ្មោះជេ ចរ ចុះគាត់ដល់ឥឡូវនឹងគាត់អាយុប៉ុន្មានដែរទៅបង?

ខ៖ គាត់អាយុចូលហុក ចិតដែរនឹងហាស

ក៖ អូ៎!!ចុះគាត់កើតនៅណាដែរបង បងមានដឹងទេ?

ខ៖ ម៉ែរបស់ខ្ញុំនឹងគាត់កើតនៅស្រុកស្រែនឹងហាស

ក៖ គាត់កើតនៅណាទៅ?

ខ៖ គាត់កើតនៅភូមិអំពិល

ក៖ នៅភូមិអំពិលនឹងនៅណាដែរវិញទៅបង?

ខ៖ ភូមិអំពិលនឹងនៅខាងលិចយើងព្រែកអំបិលហោស ទៅចេះទៅទៅខាងខេត្តតាកែវដែរនឹងហាស

ក៖ នៅខេត្តតាកែវហោសបង?

ខ៖ បាទនៅខេត្តតាកែវនឹងហាស

ក៖ អូ៎!!បាទបង ចុះឪពុករបស់បងនឹងកាលពីគាត់នៅរស់នឹងគាត់ធ្វើអីគេដែរសំរាប់ចិញ្ចឹមជីវិតដែរបង?

ខ៖ គាត់ធ្វើស្រែ ហើយនឹងគាត់ធ្វើជាគ្រូ

ក៖ អូ៎!!បាទបងបាទ?

ខ៖ គាត់ជាគ្រូខ្មែរប៉ុន្តែមើលតែក្មេងៗៗទេនឹង

ក៖ ប៉ុន្តែគាត់ស្លូតរឺមួយក៏កាចដែរទៅបង?

ខ៖ ឪពុករបស់ខ្ញុំនឹងគាត់រៀងកាចបន្តិចហើយ ប៉ុន្តែបើម្ដាយរបស់ខ្ញុំវិញបានស្លូត

ក៖ អូ៎!! ចុះម្ដាយរបស់បងគាត់ធ្វើអីគេដែរសំរាប់ចិញ្ចឹមជីវិតដែរបង?

ខ៖ គាត់ធ្វើតែស្រែនឹងហាស

ក៖ ចឹងគាត់ធ្វើតែស្រែដែរហោសបង?

ខ៖ ចា៎!!នឹងហើយគាត់ធ្វើចឹង

ក៖ ចុះបងមានចងចាំថាអនុស្សាវរីយ៍ដែរទេថាបងធ្លាប់បានធ្វើអីគេដែរខ្លះចឹងហាសបង?

ខ៖ គ្មានបានធ្វើអីទេ ធ្វើតែស្រែនឹងហាស

ក៖ ចឹងបងធ្វើតែស្រែទេណបង?

ខ៖  ប៉ុន្តែប្អូនរបស់ខ្ញុំនឹងវាមិនសូវដឹងពីព្រោះវានៅតូច

ក៖ អូ៎!!ចឹងទេហោសបង?

ខ៖ ទើបតែចេះរត់នឹងប៉ារបស់ខ្ញុំនឹងម្ដាយរបស់ខ្ញុំនឹងពួកគាត់ស្លាប់អស់ហើយនឹង

ក៖ អូ៎!!ចឹងហោសបង?

ខ៖ ចា៎!!វាមិនសូវដឹងនឹង

ក៖ ចុះឪពុកម្ដាយរបស់បងនឹងគាត់មានធ្លាប់ប្រាប់ពីប្រវត្តិកាលពីគាត់នៅក្មេងទៅបងដែរទេ?

ខ៖ គាត់អត់សូវដែរនិយាយអីផងនឹង

ក៖ ចឹងគាត់មិនសូវដែរនិយាយអីទេណបង?

ខ៖ ចា៎!!គាត់មិនសូវដែរប្រាប់អីផងនឹង

ក៖ អូ៎!!បាទបង ចុះយាយតាខាងឪពុកនឹងបងមានស្គាល់ឈ្មោះគាត់ដែរទេ?

ខ៖ ខ្ញុំស្គាល់ដែរនឹង

ក៖ ចុះគាត់មានឈ្មោះអីគេដែរទៅយាយតាខាងឪពុកហាសបង?

ខ៖ គាត់មានឈ្មោះតាចឹម ហើយនឹងយាយភី

ក៖ ចុះយាយតាខាងម្ដាយវិញបង?

ខ៖ យាយតាខាងម្ដាយរបស់ខ្ញុំនឹងមានឈ្មោះយាយចិន នឹងតាជេ

ក៖ ចុះគាត់កើតនៅណាដែរបងយាយតាខាងឪពុកហាស?

ខ៖ យាយតាខាងឪពុកនឹងនៅខាងត្នោតញី នៅភូមិត្នោតញីនឹងហាស

ក៖ ចុះយាយតាខាងម្ដាយវិញបង?

ខ៖ យាយតាខាងម្ដាយរបស់ខ្ញុំនឹងគាត់នៅខាងតាកែវនឹងហាស

ក៖ ចឹងហោសបង ចុះសំរាប់បងមករស់នៅនឹងយូរនៅបង?

ខ៖ ខ្ញុំមករស់នៅអស់10ឆ្នាំហើយនឹង

ក៖ ចឹងមករស់នៅអស់10ឆ្នាំហើយណបង?

ខ៖ ចា៎!!វាប្រហែលជាប៉ុណ្ណឹង

ក៖ ចុះបងមានបងប្អូនរឺមួយក៏កូនចៅណាដែរទៅរស់នៅក្រៅប្រទេសដែរទេបង?

ខ៖ អត់មានផងនឹង

ក៖ ចឹងមានតែនៅខ្មែរនឹងទាំងអស់ទេណបង?

ខ៖ មានតែនៅខ្មែរនឹងហាស

ក៖ ចុះបងប្អូនជីដូនមួយ បងប្អូនខាងឪពុកនឹងខាងម្ដាយអីក៏អត់មានដែរណបង?

ខ៖ អត់មានទេនឹង

ក៖ អូ៎!!បាទបង ចុះភរិយារបស់បងនឹងគាត់មានឈ្មោះអីគេដែរទៅបង?

ខ៖ គាត់មានឈ្មោះមី ស្រីរត័្ន

ក៖ គាត់មានឈ្មោះមី ស្រីរ័ត្ន?

ខ៖ ចា៎!!នឹងហើយចឹង

ក៖ ចុះបងមានចងចាំថាបងបានរៀបអាពាហ៍ពិពាហ៍នៅថ្ងៃខែឆ្នាំណាដែរបងមានចងចាំទេ?

ខ៖ អត់ផង ដូចជាអត់បានចងចាំអត់បានកត់ផងនឹងហាស

ក៖ អូ៎!!ចុះកូនរបស់បងនឹងអាយុប៉ុន្មានដែរ?

ខ៖ កូននឹងដូចជាអាយុ10ឆ្នាំហើយហី អាបងនឹងដូចជា11ឆ្នាំហើយនឹង

ក៖ ចឹងអាយុ11ឆ្នាំហើយចឹងពេលដែរបងការភ្លាមនឹងបងចាប់ផ្ដើមយកកូនភ្លាមរឺមួយក៏យ៉ាងម៉េចដែរ?

ខ៖ នឹងវាការភ្លាមនឹងមានកូននឹងតែម្ដងនឹង

ក៖ អូ៎!!ចឹងមានន័យថា បងការអស់ប្រហែលជា12ឆ្នាំហើយនឹងហោសបង?

ខ៖ ចា៎!!នឹងហើយវាចូល12ឆ្នាំហើយ

ក៖ អូ៎!!បានបង ចុះសំរាប់បងគិតថាពេលដែរបងរៀបអាពាហ៍ពិពាហ៍នឹងគិតថាបងជាអ្នករៀបចំដោយ ចិត្តឯងរឺមួយក៏ឪពុកម្ដាយជាអ្នករៀបចំអោយដែរទៅបង?

ខ៖ អត់មានឪពុកម្ដាយផងនឹងមានតែបងៗៗនឹងហើយនឹងតាមម៉ែក្មេកយើងនឹងហាស

ក៖ អូ៎!!ចឹងមានន័យថាបងៗៗជាអ្នករៀបចំអោយគាត់ណបង?

ខ៖ ចា៎!!នឹងហើយ

ក៖ អូ៎!!ចុះមានជាជំនូនជូនទៅភរិយារបស់បងដែរទេកាលពេលដែរបងការហាស?

ខ៖ អត់មានអីផងនឹង

ក៖ អត់មានទេណបង ប៉ុន្តែយើងស្រលាញ់គ្នាណបង?

ខ៖ ចា៎!!មានដែរមានតិចតួចនឹងហាស ចុះយើងវាអត់នឹងហាស

ក៖ អូ៎!!បាទចុះបងគិតថាបងរៀនបានថ្នាក់ទីប៉ុន្មានដែរទៅបង?

ខ៖ ប្អូនរបស់ខ្ញុំនឹងអត់បានរៀនផងនឹង វារៀនដែរប៉ុន្តែដូចជារៀនមិនចូលហាស

ក៖ ប៉ុន្តែកាលពីគាត់រៀននឹងគាត់រៀនបានថ្នាក់ទីប៉ុន្មានដែរទៅបង?

ខ៖ វារៀនបានថ្នាក់ទី1នឹងថ្នាក់ទី2នឹងហាស រៀនបានថ្នាក់ទី3នឹង

ក៖ អូ៎!!រៀនបានថ្នាក់ទី3ណបង?

ខ៖ ខ្ញុំរៀនអត់ចេះចឹងទៅបានឈប់រៀននឹងហាស

ក៖ អូ៎!!កាលណុងបងមានបានរៀននៅសាលាណាដែរទេបង?

ខ៖ រៀននៅស្អាង នៅភូមិត្នោតញីនឹងហាស

ក៖ អូ៎!!នៅភូមិត្នោតញីនឹងហោសបង?

ខ៖ បាទរៀននៅណុង

ក៖ ចុះដូចជាកាលបងនៅរៀននឹងបងមានដែរមានមិត្តភក្តិដែរធំធាត់មកជាមួយគ្នាដែរទេបង?

ខ៖ មិត្តភកក្តិហោស បើមានប្រាប់គាត់ទៅ មានដែរនឹងហាស

ក៖ មានប៉ុន្តែដូចជាមានច្រើនដែរទេបង?

ខ៖ អត់ទេមិនសូវជាមានច្រើនប៉ុន្មានដែរទេនឹងហាស អត់សូវមានមិត្តភក្តិច្រើនប៉ុន្មានដែរទេនឹងហាស

ក៖ អូ៎!!ប៉ុន្តែពួកគាត់មានឈ្មោះអីគេខ្លះដែរទៅបងមានចងចាំទេ?

ខ៖ ខ្ញុំចងចាំដែរនឹង

ក៖ ចុះពួកគាត់មានឈ្មោះអីគេខ្លះដែរទៅបង?

ខ៖ មានឈ្មោះណាន

ក៖ មានឈ្មោះណាន ចុះមានឈ្មោះអីផ្សេងទៀតទៅបង?

ខ៖ មានឈ្មោះថុល ឈ្មោះអីនឹងហាស

ក៖ អូ៎!!បាទប៉ុន្តែដូចជាធ្លាប់បានធ្វើអីគេខ្លះជាមួយគាត់ដែរចឹងហាសបង?

ខ៖ ធ្លាប់បានដើរលេងធ្លាប់អីជាមួយគា្នចឹងទៅណាស់ ធ្លាប់ដើរលេងអីជាមួយគា្នចឹងទៅយើងប្រាប់គាត់តាមនឹងចឹងទៅណាស់

ក៖ អូ៎!!បាទបងបាទនឹង?

ខ៖ ធ្លាប់ដើរលេងអីជាមួយគា្នចឹងទៅ

ក៖ អូ៎!!បាទបង ចុះបងមានចេះភាសាអីក្រៅពីភាសាខ្មែរដែរទេបង?

ខ៖ អត់មានទេចេះតែភាសាខ្មែរយើងមួយមុខនឹងហាស

ក៖ អូ៎!!បាទបង ចុះសំរាប់បងគិតថាតាំងពីក្មេងរហូតមកដល់ពេលនេះនឹង តើបងធ្លាប់បានធ្វើការងារអីគេដែរទៅបង?

ខ៖ ធ្លាប់វាឧស្សាហ៍ទៅរកត្រីអីនឹង យើងទៅស៊ីឈ្នួលគេទៅដកសណ្ដែកដីរឺមួយក៏កងស្រូវកងអីចឹងទៅ

ក៖ អូ៎!! ប៉ុន្តែមានធ្លាប់នេសាទមានធ្លាប់អីដែរតើហីបង?

ខ៖ នឹងហើយនេសាទនឹងវាដាក់ម៉ងដាក់អីចឹងទៅនឹង

ក៖ អូ៎!!ដាក់ម៉ងហោសបង នឹងរកត្រីអីនឹងហោសបង រាយសន្ទូច?

ខ៖ ចា៎!!ដាក់ម៉ង នឹងរាយសន្ទូចនឹងហាស

ក៖ អូ៎!!បាទបង ចុះបងគិតថាបងធ្លាប់បើកអាជីវកម្មលក់ដូរអីទេបង?

ខ៖ អត់ដែរផងនឹង អត់ផង

ក៖ ចឹងអត់ដែរទេណបង?

ខ៖ យើងអត់មានដើមទុនច្រើនយើងរកស្អីកើតទៅ នៅជំពាក់បំណុលគេនឹង

ក៖ បាទបងបាទ ចុះដូចជាបង្កើតចិញ្ចឹមមាន់ ចិញ្ចឹមទា ចិញ្ចឹមជ្រូក ចិញ្ចឹមសត្វហាសបង?

ខ៖ ខ្ញុំធ្លាប់ដែរគ្រាន់តែថាយើងចិញ្ចឹមវាមិនធំដុំប៉ុន្មានដែរទេ គ្រាន់ថាយើងចិញ្ចឹមតិចតួចដែរនឹងហាស

ក៖ អូ៎!!យើងចិញ្ចឹមតិតួចដែរណបង?

ខ៖ នឹងហើយវាចឹង

ក៖ ប៉ុន្តែយើងចិញ្ចឹមនឹង ចិញ្ចឹមជាអីគេដែរបង?

ខ៖ ចិញ្ចឹមជ្រូកក៏ធ្លាប់ចិញ្ចឹម ចិញ្ចឹមមាន់ក៏ធ្លាប់ចិញ្ចឹមដែរប៉ុន្តែវា ជ្រូកចិញ្ចឹមម្ដងនឹងខាតទៅក៏ឈប់ចិញ្ចឹម រហូតនឹងហាស

ក៖ អូ៎!!បាទបងបាទ?

ខ៖ យើងចិញ្ចឹមដល់ពេលវាស៊ីច្រើនពេកទៅចំអាខែវាចុះថ្លៃនឹង ជ្រូកដឹងស្រាប់ហើយនឹងវាស៊ីច្រើនណាស់

ក៖ អូ៎!!នឹងហើយៗៗចឹង?

ខ៖ ដល់ពេលដែរពេលចិញ្ចឹមចំពេលដែរវាចុះថ្លៃនឹងក៏លក់ជ្រូកខាត អត់មួយកំណចឹងទៅឈប់ចិញ្ចឹមទៅ

ក៖ ចុះសំរាប់បងគិតថាបងទៅធ្វើស្រែនឹងបងទៅធ្វើអីគេខ្លះដែរទៅបង?

ខ៖ ស្រែស្រែនឹងខ្ញុំអត់ដែរធ្វើទេ ប្អូនរបស់ខ្ញុំនឹងអត់ដែរធ្វើស្រែផងនឹងដាក់តែម៉ងនឹងរាយតែសន្ទូចនឹងហាស

ក៖ អូ៎!!ចឹងហោសបង?

ខ៖ អត់ដែរធ្វើស្រែទេយើងវាអត់មានដីខ្លួនឯង ទៅជួលដីគេប៉ះចំដីគេអត់ល្អចឹងទៅវាអត់ចំណេញទេ

ក៖ អូ៎!!ចឹងហោសបងណ?

ខ៖ បាទពីព្រោះស្រូវនឹងដោយឆ្នាំដែរនឹងឆ្នាំណាល្អក៏ល្អទៅ ឆ្នាំណាដែរអត់ល្អចឹងក៏អត់ទៅកណ្ដុរស៊ីច្រើនដែរនឹង

ក៖ អូ៎!!ចឹងមានន័យថា?

ខ៖ យើងខាតអាជួលគេ នឹងទិញដីគេផង មានថ្លៃជី មានថ្លៃសាំទៀតនឹងហាស

ក៖ ចឹងអស់ហើយណបង?

ខ៖ នឹងហើយស្រូវដើមទុនធំដែរនឹងហាសនៅជួលដីទៀតនឹងហាស បើសិនជាចំណេញនឹងចំណេញតិចតួចនឹងហាស

ក៖ បាទបង ចុះបងគិតថាជីវិតរបស់បងសព្វថ្ងៃនឹងមានការផ្លាស់ប្ដូរអីគេខ្លះដែរទៅបង?

ខ៖ រាល់ថ្ងៃ រាល់ថ្ងៃនឹងរាយតែម៉ងនឹងហាស ប៉ះតែត្រកួននឹងលោកគ្រូ

ក៖ អូ៎!!ចឹងមានការយ៉ាប់ដែរនឹងហោសបង?

ខ៖ បាទនិយាយរួមទៅវាមិនទាន់បានធូរធារទេនឹងហាស

ក៖ អូ៎!!បាទចុះសំរាប់បងចូលចិត្តពិសារម្ហូបអីគេដែរទៅបង?

ខ៖ ម្ហូបនឹងវាអត់ទៀតដែរនឹងជួនកាលវាចៀន ជួនកាលយើងស្លម្ជូរ ស្លប្រហើរអីចឹងទៅ

ក៖ អូ៎!!ដោយថ្ងៃមែនទេបង?

ខ៖ បាទនឹងដោយថ្ងៃដោយពេលចឹងដែរនឹង យើងមានការផ្លាស់ប្ដូរតាមនឹងដែរទៅនឹង

ក៖ អូ៎!!បាទបងបាទ ចុះបងគិតថាកាលពីក្មេងនឹងបងចូលចិត្តលេងល្បែងប្រជាប្រិយ៍អីគេដែរទៅបង?

ខ៖ លេងដូចជាមុខស្ទាក់ រឺក៏បោះអង្គុញ មានលាក់កន្សែងអីចឹងទៅនឹង

ក៖ អូ៎!!ប៉ុន្តែភាគច្រើននឹង?

ខ៖ លេងដេញចាប់អីនឹង

ក៖ ប៉ុន្តែភាគច្រើននឹងបងទៅលេងនៅណាដែរទៅបង?

ខ៖ កាលយើងនៅស្រុកចឹងទៅយើងទៅលេងនៅស្រុកចឹងទៅ ដល់ពេលដែរយើងមកនេះយើងមានប្រពន្ធកូនចឹងទៅយើងអត់សូវដែរលេងចឹងទេ

ក៖ អូ៎!!បាទបងបាទ?

ខ៖ នឹងហើយកាលពីនៅកំលោះៗៗយើងឧស្សាហ៍លេងល្បែងអីចឹងហាស

ក៖ បាទបងចេះច្រៀងដែរទេបង?

ខ៖ ខ្ញុំអត់ចេះផងនឹង

ក៖ ប៉ុន្តែបងចូលចិត្តស្ដាប់បទចំរៀងហីបង?

ខ៖ បាទនឹងហើយ

ក៖ ចុះលក្ខណះបទបុរាណ រឺមួយក៏បទសម័យដែរបង?

ខ៖ និយាយរួមទៅបទសម័យក៏ចូលចិត្ត បទបុរាណក៏ចូលចិត្តដែរនឹង
ក៖ អូ៎!!ចុះមាននរណាគេមួយនៅក្នុងក្រុមគ្រួសាររបស់បងចេះលេងឧបករណ៍ភ្លេងដែរទេបង?

ខ៖ អត់មានទេ

ក៖ អត់ទេណបង ចុះបងប្អូនជីដូនមួយអីក៏អត់មានដែរពូមីងមាអីនឹង?

ខ៖ អត់មានផងនឹង

ក៖ អូ៎!!បាទចុះផ្ទះរបស់បងនឹងមានលក្ខណះបែបណាដែរបងតាំងពីក្មេងរហូតមកដល់ពេលនេះហាស ថាពីក្មេងនឹងផ្ទះបែបណា ហើយឥឡូវនឹងផ្ទះយ៉ាងម៉េចចឹងហាសបង?

ខ៖ កាលពីក្មេងកាលនៅជាមួយបងនឹងមានផ្ទះរៀងធំដែរ ប៉ុន្តែឥឡូវនឹងចេញមកនេះនឹង តាំងពីពុកម៉ែរបស់ខ្ញុំឈឺនឹងលក់មើលខ្លួនគាត់អស់ហើយនឹង

ក៖ អូ៎!!ចឹងហោសបង?

ខ៖ ហើយអត់ជាទេគាត់ស្លាប់ទៀតនឹងហាស លក់អស់ហើយនឹងអត់មានសល់អីទេនឹង

ក៖ បាទបង ចុះបងគិតថាផ្ទះរបស់បងនឹងលក្ខណះជាផ្ទះឈើ រឺក៏ផ្ទះអីគេដែរបង?

ខ៖ លក្ខណះជាផ្ទះឈើនឹងហាស កាលពីមុននឹងឈើវាថោក

ក៖ បាទៗៗបងនឹងហើយ?

ខ៖ ប៉ុន្តែឥឡូវនឹងឈើវាថ្លៃណាស់នឹង

ក៖ អូ៎!!ចុះនរណាគេដែរជាអ្នកធ្វើផ្ទះមួយនឹងហាសបង?

ខ៖ បងៗៗគាត់ជួលជាងគេធ្វើនឹងហាសជាងនៅត្នោតញីនឹងហាស

ក៖ អូ៎!!បាទបង?

ខ៖ ឈ្មោះជាង វ៉ាននឹងហាស

ក៖ ចុះបងគិតថាជំនាញអីគេដែរបងចេះស្ទាត់ជំនាញដែរបង?

ខ៖ ចង់និយាយថាម៉េចដែរនិយាយពីមុខរបររកស៊ីនឹងមែន

ក៖ ទាំងលក្ខណះថាខាងនេសាទត្រី រឺមួយក៏ខាងធ្វើសំណង់ដែរបងគិតថាបងចេះស្ទាត់តេម្ដងនឹងហាស ដែរបងគិតថាបងអាចធ្វើបានហាស?

ខ៖ សំណង់ខ្ញុំមិនសូវជាជំនាញទេ និយាយទៅធ្លាប់តែរាយម៉ងរាយអីចឹងទៅណាស់ យើងធ្លាប់តែរកត្រីមករហូតនឹងមកនឹង

ក៖ បាទបងបាទ ចុះគិតថាឪពុកម្ដាយរបស់បងនឹងគាត់មានធ្លាប់បង្រៀនអីទៅបងទាំងពីរទេនឹង?

ខ៖ បើគាត់ស្លាប់ចោលខ្ញុំតាំងពីខ្ញុំនៅតូចៗៗម៉េសនឹង

ក៖ ប៉ុន្តែបងគាត់មានធ្លាប់ប្រាប់រឺបង្រៀនពីជំនាញអីទៅបងដែរទេ?

ខ៖ អត់មានទេ

ក៖ ចឹងអត់ដែរទេហោសបង?

ខ៖ មានតែធ្វើស្រែធ្វើអីនឹងហាស

ក៖ ប៉ុន្តែលក្ខណះថាវេញវល្លិ៍ ធ្វើផ្ដៅ ធ្វើកន្ទេលអីក៏បងអត់ដែរដែលណបង?

ខ៖ អត់មានទេ

ក៖ ចុះបងអាចប្រាប់ពីការលំបាកតាំងពីតូចរហូតមកដល់ពេលនេះបានដែរទេបង ធ្លាប់បានជួបបញ្ហាលំបាកអីគេខ្លះដែរចឹងហាសបង?

ខ៖ ប្រាប់គាត់តាមនឹងទៅថាយើងធ្លាប់តែធ្វើស្រែ​ នឹងរកត្រីរកអីនឹងធ្វើចំការធ្វើអីនឹងហាស និយាយរួមទៅថាមុខរបរនឹងវាអត់ស្រួលទេវាតែងតែលំបាករហូតនឹង ពីព្រោះថាអីយើងទៅនេសាទនឹង ជួនកាលរកត្រីនឹងភ្លៀងរលឹមមកចឹងទៅនៅដេកហាលភ្លៀងហាលរលឹមក៏មានដែរនឹង

ក៖ បាទ ចុះពេលណុងបងនៅអាយុប៉ុន្មានដែរបង?

ខ៖ កាលណុងប្រហែលជាអាយុ20ឆ្នាំជាងហើយនឹង

ក៖ ចឹងអាយុជាង20ឆ្នាំណបង?

ខ៖ ប៉ុន្តែរកត្រីនឹងតាំងជិត20ឆ្នាំជាងមកហើយនឹងហាសដល់ឥឡូវនឹងខ្ញុំអាយុ30ឆ្នាំជាងហើយនឹង

ក៖ អូ៎!!តែរហូតដល់បងមានក្រុមគ្រួសារនឹងបងគិតថាបងមានការលំបាកអីគេខ្លះដែរទៅបង?

ខ៖ ជួបលំបាកគ្រប់កន្លែងនឹងលោកគ្រូ រកមិនសូវបានចឹងទៅ

ក៖ បងអាចប្រាប់អ្វីដែរបងចងចាំ នឹងបងអាចដឹងទៅបានហើយបង?

ខ៖ ខ្ញុំជួបកាលលំបាកបើនិយាយពីការពិបាកវិញ ដូចថាយើងខ្ញុំប្រាប់ម៉េញចឹងដូចថាយើងទៅនេសាទត្រី ចឹងហាសតែដល់ពេលដែរយើងជំពាក់លុយគេចឹង ភ្លៀងរលឹមនឹងបើសិនជាយើងមកផ្ទះនឹងយើងអត់មាន បង់អោយគេចឹងទៅ

ក៖ បាទបងបាទ?

ខ៖ ​ ចឹងនៅតស៊ូរកទាំងភ្លៀងទាំងរលឹមនឹងមកដើម្បីបានត្រីបានអីមក ដើម្បីបង់អោយគេប្រចាំថ្ងៃចឹងទៅ

ក៖ អូ៎!!បាទបងបាទ រហូតទាល់តែឥឡូវនឹងបងនៅតែធ្វើចឹងណបង?

ខ៖ នឹងហើយចឹង

ក៖ អូ៎!!បាទចឹងហោសបង?

ខ៖ យើងនៅតែមានភាពខ្វះខាតរហូតនឹង ចុះយើងយកលុយរដ្ឋគេប្រចាំមិនចឹង ចឹងយើងចេះតែជំពាក់គេរហូតចឹងទៅ

ក៖ ចុះសំរាប់ភរិយារបស់បងនឹងគាត់ធ្វើអីគេដែរទៅបង?

ខ៖ ​ នៅផ្ទះមើលកូនមើលអីចឹងទៅនឹងហើយ

ក៖ ចឹងបងចេញទៅរកស៊ីតែម្នាក់ឯងទេណបង?

ខ៖ នឹងហើយចុះនៅតូចៗៗនឹងទើបតែចេះវារនឹង

ក៖ អូ៎!!ប៉ុន្តែបងមានកូនប៉ុន្មាននាក់ដែរបង?

ខ៖ កូនមានបួននាក់

ក៖ ចឹងបងមានកូនបួននាក់ប៉ុន្តែពួកគាត់ប៉ុនៗៗណាដែរហើយបង?

ខ៖ វានៅតូចៗៗនឹងវានៅតូចៗៗដែរនឹងហាស អាបងគេនឹងអាយុ11ឆ្នាំ អាមួយនឹងអាយុ11-12ឆ្នាំអីនឹងហាស

ក៖ អូ៎!!បាទ ចុះបងគិតថាបងឆ្លងកាត់ការលំបាកទាំងអស់នឹងដោយរបៀបណាដែរបង ដូចជាបងជំនះឧបសគ្គមួយនឹងដោយរបៀបយ៉ាងណាដែរចឹងហាស ខំពុះពារឧបសគ្គមួយនឹងហាស?

ខ៖ ទោះភ្លៀងក៏អត់មកផ្ទះដែរនឹង ចុះទៅក្នុងបឹង

ក៖ បាទបងបាទៗៗនឹង?

ខ៖ ខ្ញុំក៏ចឹងដែរខ្ញុំបេះត្រកួននឹងខ្ញុំសុខចិត្តនៅធ្វើចឹងហាស

ក៖ អូ៎!!បាទបងបាទ?

ខ៖ ចុះបើយើងឡើងមកលើផ្ទះនឹងវាអត់

ក៖ អូ៎!!បាទចឹងហោសបង?

ខ៖ ​ចឹងមានតែទាំ្រទាំងចឹងទៅគេង្នកធូរធារបើសិនជាគេមានរលឹម រឺខ្យល់អីនឹងគេមិនចេញពីផ្ទះទេនឹង

ក​៖ អូ៎!!ចឹងណ?

ខ៖ ចំពោះយើងអ្នកអត់នឹងទោះភ្លៀងយ៉ាងណាក៏យើងចេញទាំងភ្លៀងទាំងរលឹមនឹងដែរនឹង

ក៖ អូនឹងហើយបង?

ខ៖ ខំប្រឹងរកទាំងថ្ងៃក្ដៅអីចឹងទៅ

ក៖ ចុះបងគិតថាពេលណាដែរបងគិតថាជាពេលដែរសប្បាយនៅក្នុងឆាកជីវិតរបស់បងដែរទៅបង?

ខ៖ បើសិនជាដូចថាផុតទៅ រៀងធូរធារនឹងអាចសប្បាយចិត្តខ្លះដែរ សប្បាយចិត្តនឹងហាស

ក៖ អូ៎!!ចឹងហោសបង?

ខ៖ ប៉ុន្តែឥឡូវនឹងវានៅតែជំពាក់គេរហូតចឹងទៅអត់សប្បាយចិត្តកើតទេនឹងហាស

ក៖ អូ៎!!បាទបង ចុះបងគិតថាកាលពីក្មេងនឹង បងធ្លាប់មានក្ដីស្រម៉ៃថាពេលដែរធំឡើងនឹងបងចង់ស្រម៉ៃថាចង់ធ្វើអីគេដែរទេ?

ខ៖ ខ្ញុំអត់ដែរបានគិតផងនឹង

ក៖ អត់ដែរគិតទេណបង ចុះកាលពីបងនៅរៀននឹងក៏បងមិនដែរគិតថាបងចង់ធ្វើជាគ្រូបង្រៀន រឺមួយក៏គ្រូពេទ្យអីដែរណបង?

ខ៖ ពីព្រោះអីយើងរៀនអត់ចេះចឹងហាសអត់មានដែរស្រម៉ៃអីទេនឹង

ក៖ អូ៎!!បាទបងបាទ ចុះបើសិនជាចង់អោយបងផ្ដែផ្ដាំទៅកូនចៅជំនាន់ក្រោយៗៗ តើបងចង់ផ្ដែផ្ដាំអីទៅគាត់ដែរហោសបង?

ខ៖ ចង់អោយកូនវាខំប្រឹងរៀនអោយចេះដឹង ដើម្បីអនាគត់វាទៅមុខនឹងវាធូរធារនឹងហាស បើសិនជាវាអត់ចេះចឹងវាពិបាកក្នុងការរកការងារធ្វើចឹងទៅនឹងហាស

ក៖ បាទបងបាទ?

ខ៖ យើងចេះអក្សរចឹងទៅស្រួលចូលកន្លែងណាក៏គេយកដែរនឹង ហើយការងារនៅក៏វាមិនសូវហត់នឿយទៀតនឹងហាស តែបើយើងមិនចេះអក្សរមានតែវាធ្វើសំណង់ធ្វើ អីចឹងនឹងហាស

ក៖ ដូចថាអត់ចង់អោយគាត់ពិបាកអីដូចបងដែរនឹងហោសបង?

ខ៖ នឹងហើយចឹងយើងធ្លាប់អត់ចេះអក្សរអីចឹងយើងធ្លាប់ដឹងថាវាពិបាកស្រណុកអីចឹងទៅណាស់

ក៖ បាទបងបាទចឹង?

ខ៖ ចឹងបានថាអោយកូនវាខំប្រឹងរៀនអោយបានចេះដឹងនឹងហាស

ក៖ អូ៎!!បាទនឹងហើយ?

ខ៖ ប៉ុន្តែកូននឹងវារៀននឹងវាមិនសូវចេះទៀតនឹងហាស

ក៖ អូ៎!!ចឹងហោសបង?

ខ៖ រៀនឡើងប៉ុន្មានឆ្នាំហើយនឹងដូចជាមិនសូវឃើញមានចេះអីសោះនឹងហាស

ក៖ ចុះបើសិនជាចង់អោយពួកគាត់ជៀសវៀងវិញ តើបងចង់អោយកូនចៅរបស់បងជៀសវៀងពីអីគេដែរទៅបង?

ខ៖ ជៀសវៀងពីគ្រឿងញៀនហើយនឹងពីគ្រឿងស្រវឹងអីនឹងហាស កុំអោយវាចេះផឹកចេះអីចឹងទៅ

ក៖ អូ៎!!ចឹងហោសបង?

ខ៖ នឹងហើយអត់ចង់អោយវាចេះពីព្រោះអីឃើញគេអ្នកសេពគ្រឿងញៀនអីនឹងហាស ឃើញគេចិត្តឆៅពេកនឹងហាស

ក៖ អូ៎!!ចឹងហោសបង?

ខ៖ ជួនកាលធ្វើបាបម៉ែឪដើម្បីយកលុយនឹងចឹង ជួនកាលចេញជាប្លន់គេ លួចគេយកលុយមកជក់ថ្នាំចឹងទៅណាស់

ក៖ បាទបងបាទ?

ខ៖ ចឹងបានថាគ្រឿងញៀនវាចឹងបើសិនជាវា

ក៖ បើសិនជាអាចជៀសវៀងបានជៀសវៀងទៅ?

ខ៖ នឹងហើយបើសិនជាអាចជៀសវៀងបានល្អ ពីព្រោះថាបើសិនជាជក់អានឹងហើយនឹងអត់ស្គាល់ម៉ែ នឹងអត់ស្គាល់ឪ អត់មានស្គាលញ្ញាតិជិតខាងទាំងអស់នឹងហាស

ក៖ បាទបងបាទនឹងហើយ?

ខ៖ ហ៊ានធ្វើអ្វីៗៗអោយតែបានលុយយកមកបំពេញខ្លួនឯងនឹងហាស

ក៖ បាទបងបាទត្រូវហើយនឹង ចុះមានអីដែរបងចង់ផ្ដែផ្ដាំទៅពួកគាត់ទៀតទេបង?

ខ៖ កូនៗៗនឹងហោស?

ក៖ បាទបងបាទ?

ខ៖ ខ្ញុំគ្រាន់តែចង់និយាយថាអោយកូនវាខំប្រឹងរៀនអោយវាចេះដឹងនឹង ទៅវាកុំអោយពិបាកដូចខ្ញុំចឹងនឹងហាស

ក៖ បាទបងបាទ ចឹងអត់មានអីទៀតទេណបង?

ខ៖ នឹងហើយនឹង

ក៖ ចឹងជាចុងក្រោយខ្ញុំអរគុណច្រើនបងដែរបានអោយខ្ញុំបានពិភាក្សាជាមួយបងដែរទាក់ទងពីប្រវត្តិ របស់បងហើយខ្ញុំនឹងដាក់ការសំភាសន៍ទាំងអស់នេះដាក់ទៅក្នុងវេបសាយរបស់សាលា ដើម្បីអាចរក្សាតំកល់ទុកអោយកូនរបស់បងដើម្បីបងអាចមានឪកាសអាច ធ្វើតាមសម្ដីរបស់បងដែរមិញ នឹងបងបានផ្ដែផ្ដាំទៅគាត់ដែរចឹងហាសបង

ខ៖ បាទនឹងហើយ

ក៖ បាទចឹងអរគុណច្រើនណាស់បង៕៕៕